Kjære merittert underviser

Vi kontakter deg fordi du ifølge våre opplysninger har fått status som merittert underviser ved din institusjon, og fordi vi er i gang med en undersøkelse som har som formål å kartlegge ulike sider av meritteringsordningen. Studien er særlig aktuell fordi stadig flere institusjoner i Norge nå har meritterte undervisere og en viss erfaring med denne ordningen. Formålet er å kartlegge meritteringsordningens betydning, utfordringer og forbedringspotensialer, slik ulike aktører ved institusjonene erfarer det.

Grunnen til at du bes om å fylle ut spørreskjemaet (som det ligger lenke til nederst i denne mailen), er at du som merittert underviser har en særegen erfaring med meritteringsordningen, søknadsprosessen og hva som skjer i kjølvannet av tildelingen av status som merittert underviser. Dette er erfaringer som er viktige for å få innsikt i hvilken betydning merittering har i UH-sektoren og hvilke forbedringsbehov som er knyttet til ordningen. Vi er derfor ekstra takknemlige dersom du fyller ut dette spørreskjemaet. Skjemaet er anonymt, da vi ønsker at deltakerne skal føle seg komfortable med å beskrive situasjonen slik den erfares. For å lese mer om prosjektet og andre informantgrupper i prosjektet viser vi til [prosjektets nettside](https://blogg.usn.no/hu-meritteringsordningen/).

Prosjektgruppen består av dosent Hilde Larsen Damsgaard, universitetslektor Cecilie Aurvoll, førsteamanuensis Cecilie Enqvist-Jensen og professor Trine Fossland. Dersom du har spørsmål ut over opplysningene du finner på prosjektsiden vår, ta gjerne kontakt med ansvarlig for delstudien knyttet til de meritterte, Hilde Larsen Damsgaard, enten på mail eller på telefon 40013941.